7 avgust kuni Bishkekning Karmanskiy ko‘chasida otishma sodir bo‘ldi, natijada bir kishi o‘qdan tan jarohati oldi. Foto: Akipress Akipress xabariga ko‘ra, Bishkek shahar IIBB jinoyat qidiruv boshqarmasi Qirg‘iziston Jinoyat kodeksining 37-122-moddasi (qotillikka suiqasd) bo‘yicha jinoyat sodir etishda gumonlanuvchilarni qidirmoqda. Gumonlanuvchilar orasida: Stepanov Nikolay Nikolayevich (1999 yilda tug‘ilgan), Bishkek shahridan;   Stepanov Lev Viktorovich (1994 yilda tug‘ilgan), o‘zbekistonlik;   Qalandarov Gennadiy Gennadiyevich (1993 yilda tug‘ilgan), o‘zbekistonlik. Otishma haqida 8 avgust kuni ma’lum bo‘ldi. Dastlabki ma’lumotlarga ko‘ra, hodisa Qirg‘iziston poytaxti g‘arbida sodir bo‘lgan. Range Rover mashinasini boshqarayotgan erkak noma’lum quroldan o‘q uzgan va keyin qochib ketgan.